b'\n_START_ARTICLE_\nNiilo A. Mannio\n_START_PARAGRAPH_\nNiilo Anton Mannio (5. marraskuuta 1884 Kustavi \xe2\x80\x93 8. huhtikuuta 1968) oli sosiaaliministeri\xc3\xb6n kansliap\xc3\xa4\xc3\xa4llikk\xc3\xb6 ja Henkisen Ty\xc3\xb6n Keskusliiton puheenjohtaja. H\xc3\xa4n toimi my\xc3\xb6s sosiaaliministerin\xc3\xa4 1920-luvun lopulla._NEWLINE_Mannio valittiin 1922 vastaperustetun virkamies- ja toimihenkil\xc3\xb6j\xc3\xa4rjest\xc3\xb6jen keskusj\xc3\xa4rjest\xc3\xb6n Henkisen Ty\xc3\xb6n Yhtym\xc3\xa4n puheenjohtajaksi. H\xc3\xa4n oli mukana luomassa suomalaiseen ty\xc3\xb6markkinaj\xc3\xa4rjestelm\xc3\xa4\xc3\xa4n kuuluvia kolmikantaneuvotteluja joissa valtiovalta on mukana sovittelemassa ty\xc3\xb6ntekij\xc3\xb6iden ja ty\xc3\xb6nantajien neuvotteluja ja tukee niit\xc3\xa4 lains\xc3\xa4\xc3\xa4d\xc3\xa4nn\xc3\xb6llisill\xc3\xa4 ja sosiaalipoliittisilla uudistuksilla._NEWLINE_Edistyspuoluetta edustanut Mannio oli sosiaaliministerin\xc3\xa4 Mantereen hallituksessa 1928\xe2\x80\x931929.'